Úradný vestník 150 , 12/08/1966 S. 2749 - 2750

Fínske špeciálne vydanie: Kapitola 1 Zväzok 1 S. 0029

Švédske špeciálne vydanie: Kapitola 1 Zväzok 1 S. 0029

Dánske špeciálne vydanie: Série I Kapitola 1965-1966 S. 0185

Anglické špeciálne vydanie: Série I Kapitola 1965-1966 S. 0212

Grécke špeciálne vydanie: Kapitola 01 Zväzok 1 S. 0097

Španielske špeciálne vydanie: Kapitola 01 Zväzok 1 S. 0113

Portugalské špeciálne vydanie Kapitola 01 Zväzok 1 S. 0113



Nariadenie Rady č. 121/66/EHS z 28. júla 1966, ktorým sa stanovuje zoznam miest, pre ktoré je možné poskytnúť príspevok na nájomné, maximálnu výšku tohto príspevku a pravidlá pre jeho poskytnutie RADA EURÓPSKEHO SPOLOČENSTVA PRE ATÓMOVÚ ENERGIU, RADA EURÓPSKEHO HOSPODÁRSKEHO SPOLOČENSTVA, so zreteľom na nariadenie č. 31 (EHS), 11 (ESAE) [1] o Služobnom poriadku úradníkov a podmienkach zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu, a najmä na článok 14a prílohy VII tohto služobného poriadku a na články 22 a 67 týchto podmienok zamestnávania, so zreteľom na návrh Komisie Európskeho spoločenstva pre atómovú energiu a Komisie Európskeho hospodárskeho spoločenstva, keďže je na Radách, konajúcich v súlade s postupom uvedeným v článku 65 ods. 3 služobného poriadku, aby stanovili zoznam miest, pre ktoré môže byť poskytnutý príspevok na nájomné, maximálnu výšku tohto príspevku a pravidlá pre jeho poskytnutie, PRIJALI TOTO NARIADENIE: Článok 1 Úradníkovi zamestnanému na mieste, kde podmienky ubytovania sú uznané za mimoriadne ťažké, možno poskytnúť príspevok na nájomné za podmienok stanovených nižšie. Článok 2 1. Miesta výkonu zamestnania, pre ktoré možno poskytnúť príspevok uvedený v článku 1, sú: Nemecko Karlsruhe Garching Geesthacht Francúzsko Paríž Departmenty Hauts-de-Seine, Seine-St.-Denis, Val-de-Marne, Essonne, Yvelines, Vald'Oise Cadarache Grenoble Spojené kráľovstvo Londýn Švajčiarsko Ženeva. 2. Okrem miest uvedených v ods. 1 možno príspevok na nájomné poskytnúť vo vzťahu k miestam, kde nie sú viac ako traja úradníci. V tomto prípade Komisie upovedomia Rady a predložený zoznam sa považuje za schválený, ak v priebehu šiestich týždňov žiadna delegácia nevyjadrí želanie spochybniť poskytnutie príspevku na nájomné vo vzťahu k týmto miestam. Článok 3 Pred poskytnutím akéhokoľvek prídavku menovací orgán zistí, či ubytovanie vyhovuje potrebám úradníka, so zreteľom na jeho povinnosti a rodinnú situáciu a počet závislých osôb, s ktorými skutočne žije v jednej domácnosti. V prípade potreby môže stanoviť limit, pokiaľ ide o čiastku nájomného, ktorá sa zohľadní pre výpočet príspevku na nájomné. Článok 4 Pokiaľ článok 3 neustanovuje inak, príspevok na nájomné sa poskytuje úradníkovi, ktorého mesačné nájomné, v prípade potreby s vylúčením nákladov na také služby domácnostiam, ako je vykurovanie, plyn, voda, elektrina a technická údržba, presahuje: 18 % | pre úradníkov zaradených do platovej triedy B2 alebo nižšej, | 20 % | pre úradníkov zaradených do platových tried B1 až A4, | 22 % | pre úradníkov do vyššej platovej triedy ako A4 | jeho celkových príjmov stanovených nižšie. Celkové príjmy zahŕňajú základný plat vrátane príspevku na expatriáciu a príspevku na hlavu domácnosti, s odpočítaním povinných zrážok uvedených v článku 64 služobného poriadku a dane spoločenstva. Takto získaná čiastka je upravená prostredníctvom opravného faktoru uplatniteľného v mieste výkonu zamestnania doknutého úradníka. Článok 5 Inštitúcia je zodpovedná za tú časť nájomného, ktorá presahuje percentá uvedené v prvom odseku článku 4 v rozsahu: 50 % | v prípade slobodného úradníka a úradníka, ktorý je hlavou domácnosti bez závislých osôb, | 55 % v | prípade úradníka, ktorý je hlavou domácnosti s jednou závislou osobou, | 60 % v | prípade úradníka, ktorý je hlavou domácnosti s viac ako jednou závislou osobou, | pričom "závislá osoba" znamená osobu definovanú v článku 2 prílohy VII služobného poriadku. Článok 6 Príspevky na nájomné nesmú v žiadnom prípade presiahnuť 5 % celkových príjmov uvedených v druhom odseku článku 4. Článok 7 Toto nariadenie nadobúda účinnosť 1. januára 1966. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. júla 1966 Za Rady predseda S. A. Posthumus [1] Ú. v. ES 45, 14.6.1962, s. 1385/62.Ú. v. ES 47, 24.3.1965, s. 701/65. --------------------------------------------------